5.12.2022
SK
Úradný vestník Európskej únie
C 463/7
Účastníci konania pred vnútroštátnym súdom Žalobkyňa: Rigall Arteria Management Sp. z o.o. sp. k.
Žalovaná: Bank Handlowy w Warszawie S.A.
Výrok rozsudku Článok 7 ods.
1 písm.
b) smernice Rady 86/653/EHS z 18. decembra 1986 o koordinácii právnych predpisov členských štátov týkajúcich sa samostatných obchodných zástupcov sa má vykladať v tom zmysle, že: sa možno zmluvne odchýliť od práva, ktoré toto ustanovenie priznáva samostatnému obchodnému zástupcovi, získať províziu za transakciu uzavretú počas trvania zmluvy o obchodnom zastúpení s treťou osobou, ktorú tento obchodný zástupca predtým získal za zákazníka pre transakcie rovnakého druhu.
(1)
Ú. v.
EÚ C 182, 10.5.2021.
Rozsudok Súdneho dvora (štvrtá komora) z 13. októbra 2022 (návrhy na začatie prejudiciálneho konania, ktoré podali Administratīvā rajona tiesa, Administratīvā apgabaltiesa – Lotyšsko) – „Baltijas Starptautiskā Akadēmija“ SIA (C-164/21), „Stockholm School of Economics in Riga“ SIA (C-318/21)/Latvijas Zinātnes padome (Spojené veci C-164/21 a C-318/21) (1) (Návrh na začatie prejudiciálneho konania – Nariadenie (EÚ) č. 651/2014 – Článok 2 bod 83 – Priamy a nepodmienený odkaz na právo Únie – Prípustnosť otázok – Pomoc na výskum, vývoj a inovácie – Pojem „organizácia venujúca sa výskumu a šíreniu poznatkov“ – Inštitúcia vysokoškolského vzdelávania vykonávajúca hospodárske a nehospodárske činnosti – Určenie hlavnej činnosti) (2022/C 463/08) Jazyk konania: lotyština Vnútroštátne súdy, ktoré podali návrhy na začatie prejudiciálneho konania Administratīvā rajona tiesa, Administratīvā apgabaltiesa
Účastníci konania pred vnútroštátnym súdom Žalobkyne: „Baltijas Starptautiskā Akadēmija“ SIA (C-164/21), „Stockholm School of Economics in Riga“ SIA (C-318/21) Žalovaná: Latvijas Zinātnes padome
Výrok rozsudku 1.
Článok 2 bod 83 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 [ZFEÚ] sa má vykladať v tom zmysle, že: súkromnoprávny subjekt, ktorý vykonáva viacero činností, medzi ktoré patrí výskum, ale ktorého väčšina príjmov pochádza z hospodárskych činností, akými sú napríklad poskytovanie vzdelávacích služieb za odmenu, možno považovať za „organizáciu venujúcu sa výskumu a šíreniu poznatkov“ v zmysle tohto ustanovenia, pod podmienkou, že vzhľadom na všetky relevantné okolnosti daného prípadu možno preukázať, že jeho primárnym cieľom je nezávisle vykonávať činnosti základného výskumu, priemyselného výskumu alebo experimentálneho vývoja, prípadne doplnené činnosťami šírenia výsledkov takýchto výskumných činností prostredníctvom vyučovania, publikačnej činnosti alebo transferu poznatkov.
V tomto rámci nemožno od takéhoto subjektu požadovať, aby dosiahol určitý pomer svojich príjmov z nehospodárskych činností výskumu a šírenia poznatkov.